smcproject/ml-wiki-sentences huggingface dataset:
ആൽ‌ഫാ- അമിനോ അഡിപേറ്റ് പാത്‌വേ .
പ്യൂറിൻ അപചയം .
പോളിയോൾ പാത്‌വേ വുഡ്-ൽഞുങ്ങ്ഡാൾ പാത്‌വേ
മുകളിൽ കാണിച്ചിരിക്കുന്നതു് ആഹാരവുമായി ബന്ധപ്പെട്ട ചില ഉദാഹരണങ്ങൾ മാത്രമാണു്.
ശ്വസനം, രക്തചംക്രമണം, ലൈംഗികോത്തേജനവും മൈഥുനവും, ശരീരതാപനിയന്ത്രണം, സ്മൃതി, സുഷുപ്തി, സ്വപ്നം, അസുഖം ഭേദമാകൽ, അണുപ്രതിരോധനം തുടങ്ങി ജീവനുള്ള എല്ലാ വസ്തുക്കളുടേയും എല്ലാ ധർമ്മങ്ങളിലും തിരിച്ചറിയാനാവുന്ന ഒരു പ്രവൃത്തിപഥം കണ്ടെത്താൻ കഴിയും.
ജൈവമണ്ഡലം ഇംഗ്ലീഷ് വിലാസം https://ml.wikipedia.org/wiki/Biosphere സ്ഥലമണ്ഡലം , ജലമണ്ഡലം , ഭൗമാന്തരീക്ഷം എന്നിവ ഒരേപോലെ കാണുന്ന ഒരു ദൃശ്യം.
ആഗോള ആവാസവ്യവസ്ഥകളുടെ ആകെത്തുകയാണ് ജീവമണ്ഡലം .
ഭൂമിയിലെ എല്ലാ തരം ജീവികളും നിലനിൽക്കുന്ന മേഖലകളും അവയെ നേരിട്ടോ അല്ലാതെയോ ബാധിക്കാവുന്ന എല്ലാ ഘടകങ്ങളും (സൂര്യകിരണങ്ങളും കോസ്മിക് കിരണങ്ങളും ഒഴികെ) ഇവയെല്ലാം ഉൾപ്പെടുന്ന എല്ലാ ആവാസവ്യവസ്ഥകളും ഒരുമിച്ചുള്ള ഒരു അടഞ്ഞതും(Closed), സ്വയം നിയന്ത്രിതവുമായ (Self-regulating)വ്യൂഹമാണു് ജൈവമണ്ഡലം (Biosphere).
1875ൽ എഡ്വേർഡ് സൂയസ്സ് (Eduard Suess) ആണ് ജീവമണ്ഡലം (ബയോസ്ഫിയർ- Biosphere) എന്ന പദം ആദ്യമായി ഉപയോഗിച്ചത്.
"ജീവൻ അധിവസിക്കുന്ന ഭൗമോപരിതലത്തിലെ പ്രദേശം" ​എന്നാണ് അദ്ദേഹം ജീവമണ്ഡലത്തെ നിർവ്വചിച്ചത്.
1935 ൽ സർ ആർതർ ടാൻസ്ലി " ആവാസവ്യവസ്ഥ " (Ecosystem) എന്ന പദവും ആശയവും അവതരിപ്പിച്ചപ്പോഴേയ്ക്കും ജീവമണ്ഡലത്തിന് പാരിസ്ഥിതികതലം കൂടി കടന്നുവന്നു.
വിവിധ നിർവ്വചനങ്ങൾ
ജീവധർമ്മവീക്ഷണത്തിൽ(biophysiological point of view) ജീവജാലങ്ങൾ തമ്മിലും സ്ഥലമണ്ഡലം(Lithosphere), ജലമണ്ഡലം(Hydrosphere), ഭൗമാന്തരീക്ഷം(Atmosphere) എന്നിവയിലെ മൂലകങ്ങളുമായുള്ള അവയുടെ പ്രതിവർത്തനങ്ങളുൾപ്പെടെയുള്ള പരസ്പരബന്ധങ്ങളും കൂട്ടിച്ചേർക്കുന്ന ആഗോള പരിസ്ഥിതിവ്യൂഹമാണ് ജൈവമണ്ഡലം.
350 കോടി വർഷങ്ങൾക്ക് മുൻപുനടന്ന ആകസ്മിക ജീവോൽപ്പത്തിയോ ആകസ്മികമായി അകാർബണികവസ്തുക്കളിൽ നിന്ന് ജീവനുണ്ടായ പ്രക്രിയയോ (Abiogenesis or biopoiesis)മൂലമാകാം ജൈവമണ്ഡലം രൂപപ്പെട്ടതും വികാസം കൈവരിച്ചതുമെന്ന് കരുതപ്പെടുന്നു.
വാനനിരീക്ഷണം, ജൈവഭൗതികം, ഭൗമശാസ്ത്രം , ജലപഠനം, ജൈവഭൗമശാസ്ത്രം, പരിണാമം എന്നിങ്ങനെ വ്യത്യസ്ത പഠനവിഭാഗങ്ങളിലുൾപ്പെടുന്ന ശാസ്ത്രമേഖലയാണ് ജൈവമണ്ഡലം.
പരിസ്ഥിതിശാസ്ത്രം , ഭൗമശാസ്ത്രം, ഭൗതികഭൂമിശാസ്ത്രം(Physical geography) എന്നീ മേഖലകളിലെ മുഖ്യാശയവു (Core concept)മാണിത്.
പ്രാപഞ്ചികവിശാലവീക്ഷണത്തിൽ പരിഗണിച്ചാൽ, പ്രകൃത്യാ നമുക്കു് അനുഭവവേദ്യമാകുന്ന ജൈവമണ്ഡലവും മറ്റു ഗ്രഹങ്ങളിലും ഉപഗ്രഹങ്ങളിലും കണ്ടെത്തിയേക്കാവുന്ന, കൃത്രിമജൈവമണ്ഡലങ്ങൾ കൂടി അടങ്ങിയ, മൊത്തം വ്യവസ്ഥകളെ ഒരുമിപ്പിച്ച് നമുക്കു് ജൈവമണ്ഡലം എന്നു നിർവ്വചിക്കാം.
പ്രായോഗികമായ (അനുഭവവേദ്യമായ) ജൈവമണ്ഡലവും കൃത്രിമമായോ നാം അറിയപ്പെടാതെ നിലനിൽക്കുന്നതോ ആയ ജൈവമേഖലകളും  വെവ്വേറെ പരിഗണിക്കാൻ ഉതകുന്ന വിധത്തിൽ രണ്ടാം ജൈവമണ്ഡലം(Biosphere 2), മൂന്നാം ജൈവമണ്ഡലം (BIOS-3)എന്നിങ്ങനെ ജൈവമണ്ഡലങ്ങളെ ആശയഗതി അനുസരിച്ച് പലതായി വിഭജിച്ചിട്ടുണ്ടു്.
ചില ജൈവശാസ്ത്രകാരൻമാരും ഭൗമശാസ്ത്രകാരൻമാരും ജീവമണ്ഡലത്തെ വളരെ ലഘുവായ അസ്തിത്വമായി നിർവ്വചിച്ചിട്ടുണ്ട്.
ഭൗമരസതന്ത്രജ്ഞർ ജീവമണ്ഡലത്തെ ജീവികളുടെ ആകെത്തുകയായി പരിഗണിക്കുന്നു.
ഭൗമരാസമാതൃകയുടെ നാല് വിവിധ ഘടകമായി ഇത്തരത്തിൽ ജീവമണ്ഡലം എന്ന ആശയം പരിമിതപ്പെടുന്നു.
സ്ഥലമണ്ഡലം(Lithosphere), ജലമണ്ഡലം(Hydrosphere), ഭൗമാന്തരീക്ഷം(Atmosphere)എന്നിവയോടൊപ്പം ജീവമണ്ഡലവും (Biosphere) ഉൾപ്പെടുന്ന തരത്തിലാണീ നിർവ്വചനം നിലകൊള്ളുന്നത്.
ഭൂമിയിലെ ജീവശാസ്ത്രപരവും ഭൗതികപരവുമായ വസ്തുക്കളെ സൂചിപ്പിക്കുന്നതിന് ചില ശാസ്ത്രകാരൻമാർ ഇക്കോസ്ഫിയർ (Ecosphere) എന്ന പദവുമുപയോഗിക്കുന്നു.
അടഞ്ഞ ജൈവവ്യൂഹങ്ങളെപ്പറ്റിയുള്ള രണ്ടാം അന്തർദ്ദേശീയ സമ്മേളനം (Second International Conference on Closed Life Systems) ഭൗമജൈവമണ്ഡല മാതൃകകളേയും പകർപ്പുകളേയും പഠിക്കുന്ന ശാസ്ത്ര- സാങ്കേതിക വിഭാഗമായി ബയോസ്ഫെറിക്സ് (Biospherics) എന്ന പദമുപയോഗിച്ച് വിവക്ഷിക്കുന്നു.
കൃത്രിമഭൂമിക്കുതുല്യമായ ജൈവമണ്ഡലങ്ങൾ ഇതിനുദാഹരണങ്ങളാണ്.
ജൈവമണ്ഡലത്തിന്റെ വ്യാപ്തി
ഭൂമദ്ധ്യരേഖ മുതൽ ധ്രുവങ്ങൾ വരെയുള്ള എല്ലാ പ്രദേശങ്ങളിലും ജീവന്റെ അസ്തിത്വം ഉണ്ടെന്നും അവയെല്ലാം മറ്റു ജീവജാലങ്ങളുടെ പരിസ്ഥിതിയെ ബാധിക്കുന്നുണ്ടെന്നും ശാസ്ത്രം മനസ്സിലാക്കിയിട്ടുണ്ടു്.
ഭൂമിയിലെ ജൈവമണ്ഡലത്തിന്റെ വ്യാപ്തിയും ഘനവും അളക്കാൻ പ്രയാസമാണ്.
650 മുതൽ 1800 മീറ്റർ വരെ ഉയരത്തിൽ പക്ഷികൾ പറക്കുന്നുണ്ട്.
8372 മീറ്റർ ആഴത്തിൽ വരെ പ്യൂർട്ടൊ റിക്കോ ഗർത്തങ്ങളിൽ മത്സ്യങ്ങളുടെ സാന്നിദ്ധ്യം കണ്ടെത്തിയിട്ടുണ്ട്.
ഊഷ്മാവിന്റേയും മർദ്ദത്തിന്റേയും ശരാശരി പരിധികൾക്കുള്ളിൽ മാത്രം ജീവിക്കാൻ കഴിയുന്ന ഏകകോശ-ബഹുകോശജീവികളാണു് നമ്മുടെ പ്രായോഗികജൈവമണ്ഡലത്തിന്റെ സിംഹഭാഗവും.
11,300 മീറ്റർ വരെ ഉന്നതിയിൽ കണ്ടെത്തിയിട്ടുള്ള പ്രത്യേകതരം കഴുകന്മാരും 8300 മീറ്റർ ഉയരത്തിൽപലായനസഞ്ചാരം നടത്തുന്ന ചില തരം വാത്തകളും 5400 മീറ്റർ വരെ ഉയരത്തിൽ ജീവിക്കുന്ന യാക്കുകളും ഈ ജൈവമണ്ഡലത്തിന്റെ ഭാഗമാണു്.
സൂക്ഷ്മജീവികളുടെ സ്ഥാനം
സൂക്ഷ്മജീവികളെ ഒഴിച്ചുനിർത്തിയാൽ നമ്മുടെ ജൈവമണ്ഡലം കുറേക്കൂടി ഘനം കുറഞ്ഞതാണെന്നു സങ്കൽപ്പിക്കാം.
ജീവിതം അസാദ്ധ്യമായതെന്നു് ഇതുവരെ കരുതിപ്പോന്ന ആവാസവ്യവസ്ഥകളിലെ മൊത്തം സൂക്ഷ്മാണുജീവപിണ്ഡം നാം സാധാരണ പരിഗണിക്കുന്ന ജീവപിണ്ഡത്തേക്കാൾ അധികമാവാം എന്നാണു് ഇപ്പോഴത്തെ നിഗമനങ്ങൾ.
ഖരരൂപത്തിലുള്ള ഭൂതലത്തിൽനിന്നും ഏതാനും കിലോമീറ്ററുകൾ താഴെ മുതൽ അന്തരീക്ഷത്തിൽ ചുരുങ്ങിയത് 41 കിലോമീറ്ററുകൾ വരെയെങ്കിലും ഉയരം വരെ സൂക്ഷ്മാണുജീവികളെ കണ്ടെത്തിയിട്ടുണ്ടു്.
സമുദ്രഗർത്തങ്ങളിൽ ഏറ്റവും അഗാധമായ മറിയാനാ ഗർത്തത്തിൽപ്പോലും സൂക്ഷ്മാണുജീവികളെ കണ്ടെത്തിയിട്ടുണ്ടു്.
ഇവയിൽ ചിലതു് വളരെ താഴ്ന്ന ഊഷ്മാവിലും മറ്റു ചിലതു് 122 ഡിഗ്രി സെന്റിഗ്രേഡ് വരെ ഉയർന്നഊഷ്മാവിലും ജീവിക്കാൻ ശേഷിയുള്ളവയാണു്.
മർദ്ദസ്നേഹികളായ (Barophilic marine microbes) സമുദ്രസൂക്ഷ്മാണുക്കളെ  10 കി.
ആഴത്തിൽ  മറിയാനാ ട്രഞ്ചിന്റെ (Mariana Trench) അഗാധതലങ്ങളിൽ കണ്ടെത്തിയിട്ടുണ്ട്.
(Takamia et al., 1997, in FEMS Microbiology Letters).
വായു , ജലം , ഭൗമോപരിതലം എന്നിവയിൽ മാത്രം ഒതുങ്ങുന്നവയല്ല സൂക്ഷ്മാണുക്കൾ.
വളർത്തിയെടുക്കാവുന്ന ഊഷ്മസ്നേഹികളായ (Culturable thermophilic microbes) സൂക്ഷ്മാണുക്കളെ സ്വീഡനിൽ ഭൗമാന്തർഭാഗത്തേയ്ക്ക് 5 കി.
വരെ ആഴത്തിൽ 65-75 °C ഊഷ്മനിലയിൽ വസിക്കുന്നതായി പാറകൾ തുരന്ന് കണ്ടെത്തിയിരിക്കുന്നു.
(Gold, 1992, and Szewzyk, 1994, both in PNAS).
സൂക്ഷ്മാണുക്കളുടെ ജീവനം സാധ്യമായ അറിയപ്പെടുന്ന ഉയർന്ന ഊഷ്മാവ്  122 °C ആണ്.
മെഥനോപൈറസ് കാണ്ട്ലേരി വിഭ്ഗത്തിൽപ്പെട്ട (Methanopyrus kandleri Strain 116)ജീവികളെയാണ് ഈ ഊഷ്മനിലയിൽ കണ്ടെത്തിയിട്ടുള്ളത്.
ആഴങ്ങളിൽ ജീവനം സാധ്യമാക്കുന്നത് ഊഷ്മനിലയാണെന്ന് ഉറപ്പിച്ചിട്ടുണ്ട്.
പ്രത്യേക ജൈവമണ്ഡലങ്ങൾ
ആധുനികശാസ്ത്രഗവേഷണത്തിന്റെ ഭാഗമായി പരീക്ഷണങ്ങൾക്കു വേണ്ടി മനുഷ്യൻ തന്നെ കൃത്രിമമായി ഭൂമിയിലും ബഹിരാകാശനിലയങ്ങളിലും ജൈവമണ്ഡലങ്ങൾ സൃഷ്ടിച്ചിട്ടുണ്ടു്.
വലിപ്പത്തിൽ തീരെ ചെറിയതാണെങ്കിലും സൂര്യപ്രകാശമൊഴിച്ച് പുറമേ നിന്നുള്ള യാതൊരു വിഭവങ്ങളും ഉപയോഗിക്കുകയോ പുറമേയ്ക്കു് യാതൊന്നും ഉത്സർജ്ജിക്കുകയോ ചെയ്യാത്ത വിധത്തിൽ ഒരു 'അടഞ്ഞ' പരിതഃസ്ഥിതിയിലാണു് ഇവ നിർമ്മിക്കപ്പെട്ടിട്ടുള്ളതു്.
Biosphere 1, ഭൂമി.
Biosphere 2, അമേരിക്കയിലെ അരിസോണയിലെ ഒരു പരീക്ഷണശാല, 3.15 acres (13,000 m²) അടഞ്ഞ ആവാസവ്യവസ്ഥ.
(closed ecosystem.) BIOS-3, അടഞ്ഞ ആവാസവ്യവസ്ഥ, ഇൻസ്റ്റിട്യൂട്ട് ഓഫ് ബയോഫിസിക്സ്, സൈബീരിയ (Institute of Biophysics in Krasnoyarsk, Siberia).
Biosphere J, അടഞ്ഞ പരിസ്ഥിതിശാസ്ത്ര പരീക്ഷണ സൗകര്യങ്ങൾ, ജപ്പാൻ (CEEF, Closed Ecology Experiment Facilities, an experiment in Japan) ഇതുംകൂടി കാണുക 2 പുറത്തേക്കുള്ള കണ്ണികൾ Biosphere Definition Article on the Biosphere at Encyclopedia of Earth GLOBIO.info , an ongoing programme to map the past, current and future impacts of human activities on the biosphere Paul Crutzen Interview , freeview video of Paul Crutzen Nobel Laureate for his work on decomposition of ozone talking to Harry Kroto Nobel Laureate by the Vega Science Trust.
Atlas of the Biosphere അവലംബം
ജൈവമനുഷ്യൻ
ആനന്ദ് രചിച്ച ഗ്രന്ഥമാണ് ജൈവമനുഷ്യൻ .
1994-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ജൈവരാഷ്ട്രീയവും ജനസഞ്ചയവും ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Jaivarashtreeyavum_janasanchayavum
കേരള സാഹിത്യ അക്കാദമി എൻഡോവ്മെന്റ് അവാർഡ് നേടിയ വൈജ്ഞാനിക ഗ്രന്ഥമാണ് ജൈവരാഷ്ട്രീയവും ജനസഞ്ചയവും .
രാഷ്ട്രീയവും നൈതികവും സൗന്ദര്യശാസ്ത്രസംബന്ധിയുമായ പ്രശ്‌നങ്ങളുടെ വിശകലനമാണീ ഗ്രന്ഥം.
ജനസഞ്ചയം എന്ന സങ്കല്പനത്തെ സമഗ്രമായി മലയാളത്തിൽ പരിചയപ്പെടുത്തുന്ന ആദ്യ ഗ്രന്ഥമാണിത്.
കെജ്രിവാൾ  പ്രതിഭാസം അടക്കമുള്ള സമകാലിക രാഷ്ട്രീയ നവോത്ഥാനങ്ങളുടെ സൈദ്ധാന്തിക വിശദീകരണം നൽകാൻ ഗ്രന്ഥകർത്താവ് ശ്രമിക്കുന്നു.
പുരസ്കാരങ്ങൾ കേരള സാഹിത്യ അക്കാദമി ജി.എൻ. പിള്ള എൻഡോവ്മെന്റ് അവാർഡ് അവലംബം ↑ മാതൃഭൂമി ഡോട്ട് കോം Archived 2017-04-04 at the Wayback Machine .
ശേച്ചരിച്ച തീയതി 25.04.2017 ↑ മാധ്യമം ഡോട്ട് കോം ശേഖരിച്ച തീയതി 25.04.2017
കൊവാല ഇംഗ്ലീഷ് വിലാസം https://ml.wikipedia.org/wiki/Koala
വംശനാശം സംഭവിച്ചു കൊണ്ടിരിക്കുന്ന ഒരു സസ്തനി വർഗമാണ് കൊവാല (ഇംഗ്ലീഷ്:Koala).
യൂക്കാലിപ്റ്റസ് മരങ്ങളെ ആശ്രയിച്ച്  ജീവിക്കുന്ന ഇവയുടെ ജന്മദേശം ഓസ്ട്രേലിയയാണ് .
ഒരേ മരക്കൊമ്പിൽ തന്നെ ദിവസങ്ങളോളം കഴിയുന്ന ഇവ ഈ മരത്തിന്റെ ഇലകൾ മാത്രമേ ഭക്ഷിയ്ക്കുകയുള്ളൂ.
ഫാസ്കോലാർക്റ്റിഡേ എന്ന ജനിതകകുടുംബത്തിലെ അവശേഷിക്കുന്ന ഏക ഇനം ജീവികൾ ഇവയാണ്‌ ശരീരഘടന
കൊവാല ഒരു സഞ്ചിമൃഗമാണ്.
കുട്ടികൾക്കേറ്റവും ഇഷ്ടപ്പെട്ട കളിപ്പാട്ടമായ ടെഡി ബെയറിന് ഇവയുടെ ആകൃതിയാണ് സ്വീകരിച്ചിരിക്കുന്നത്.
കഷ്ടിച്ച് രണ്ടടിയോളം ഉയരവും ഏകദേശം 15 കി.
ഗ്രാം ഭാരവുമുണ്ടാവും.
വലിയ ചെവികളും ചെറിയ കണ്ണുകളും പ്രത്യേകതകളാണ്.
വളരെ ചെറിയ വാലാണ് ഇവയ്ക്കുണ്ടാവുക.
ചാരനിറത്തിലുള്ള രോമം നിറഞ്ഞ ശരീരമാണുള്ളതു.
മരത്തിൽ പിടിക്കാൻ പാകത്തിനു കൈ-കാൽ‌വിരലുകൾ രൂപപ്പെട്ടിരിക്കുന്നു.
കൈവിരലുകളിൽ മൂന്നെണ്ണം ഒരു കൂട്ടമായും രണ്ടെണ്ണം എതിർദിശയിലും ആയി കാണാം.
കാൽ‌വിരലുകളിൽ വിരലുകൾ 4,1 എന്നീ ക്രമത്തിൽ വിന്യസിച്ചിരിയ്ക്കുന്നു.
തുളച്ച്‌ കയറുന്ന ശബ്ദം ഇവയുടെ പ്രത്യേകതയാണ്.
ഏതാണ്ട് 450ഓളം വരുന്ന യൂക്കാലിപ്റ്റസ് മരങ്ങളിൽ 20 എണ്ണമാണ് ഇവയ്ക്ക് പ്രിയങ്കരം.
ഒറ്റയാന്മാരായി കാണപ്പെടുന്ന ഇവ പകൽ‌സമയം മരക്കൊമ്പുകൾ കൂടിച്ചേരുന്ന ഭാഗങ്ങളിൽ മിക്കവാറും ഉറങ്ങി കഴിച്ച്‌ കൂട്ടും.
ഭക്ഷണം രാത്രിയിലാണ്.
അതികഠിനമായ വേനൽക്കാലത്ത് മാത്രമേ ഇവ വെള്ളം കുടിയ്ക്കൂ.
സദാ മരക്കൊമ്പിൽ കഴിച്ചുകൂട്ടുന്ന ഇവ നിലത്തിറങ്ങുന്നത് ഒരു മരത്തിൽ നിന്നും വേറൊന്നിലേയ്ക്ക് കയറിപ്പറ്റാൻ വേണ്ടി മാത്രമാണ്.
ലക്ഷക്കണക്കിനുണ്ടായിരുന്ന ഇവയുടെ എണ്ണം ക്രമാതീതമായി കുറയാൻ പ്രധാനകാരണം രോമത്തിനു വേണ്ടി ഇവ വേട്ടയാടപ്പെട്ടതും ആവാസസ്ഥലങ്ങൾ നശിച്ചുപോയതും കൂടെക്കൂടെയുണ്ടായ കാട്ടുതീയും ആണ്.
യൂക്കാലിപ്റ്റസ് മരങ്ങളില്ലെങ്കിൽ ഇവയ്ക്ക് നിലനിൽ‌പ്പില്ല.
അവലംബം ↑ ↑ ↑ {{ cite book }} : Invalid | ref=harv ( help )
കൊഴുവ ഇംഗ്ലീഷ് വിലാസം https://ml.wikipedia.org/wiki/Indian_anchovy
എൻ‌ഗ്രൌലിഡ കുടുംബത്തിൽ പെട്ട ഒരു മത്സ്യ ഇനമാണു് കൊഴുവ അല്ലെങ്കിൽ ചൂട (ചൂടപ്പൊടി), നത്തോലി, നത്തൽ .
ശാസ്ത്രീയനാമം Stolephorus indicus .
ഇംഗ്ലീഷ്: ഇംഗ്ലീഷ്: Indian Anchovy എന്നറിയപ്പെടുന്നു.
കൂട്ടമായി ഒരേ ദിശയിൽ നീന്തുന്ന (schooling) മത്സ്യങ്ങളുടെ ഇനത്തിൽ പെട്ട കൊഴുവ തെക്കൻ ഏഷ്യയിലും വിദൂരപൂർവ്വസമുദ്രങ്ങളിലും വ്യാപകമായി കാണപ്പെടുന്നു.
ശരാശരി 12 സെന്റിമീറ്റർ നീളം വരെ വളരുന്നു.
മുതുകുമുള്ളുകളോ വാൽമുള്ളോ ഇല്ല.
15 മുതൽ 17 വരെ നാരുമുള്ളുകൾ മുതുകിലും 18 മുതൽ 20 വരെ നാരുമുള്ളുകൾ വാൽഭാഗത്തും കാണാം.
2 മുതൽ 6 വരെ എണ്ണം വളരെ വലിപ്പം കുറഞ്ഞ ചിറകുകൾ അടിവയറിൽ സാധാരണയാണു്.
കിഴക്കൻ അർദ്ധഗോളത്തിലെ ഉഷ്ണമേഖലാപ്രദേശങ്ങളിൽ (30°വ.- 37°തെ., 23°കി. - 144°പ) ആഴം കുറഞ്ഞ ഉൾക്കടലുകൾ, പുറംകടലിലെ ഉപരിഭാഗം, കായൽ, അഴിമുഖത്തോടടുത്ത പുഴ, ചതുപ്പുകലർന്ന കോൾപ്പാടങ്ങൾ തുടങ്ങിയ ജലാശയങ്ങളിലാണു് കൊഴുവയെ കാണപ്പെടുന്നതു്.
20മുതൽ 50 വരെ മീറ്റർ ആഴത്തിൽ ഇവ കൂട്ടമായി കാണപ്പെടുന്നു.
പ്രജനനസമയത്ത് കൂടുതൽ ലവണാംശമുള്ള ആഴക്കടലിലേക്ക് താൽക്കാലികമായി പ്രവസിക്കുന്ന സ്വഭാവം കണ്ടെത്തിയിട്ടുണ്ട്.
ദക്ഷിണാഫ്രിക്ക മുതൽ സമോവ, താഹിതി തുടങ്ങിയ ശാന്തസമുദ്രദ്വീപുകൾ വരെ കൊഴുവയുടെ ആവാസപരിധിയാണു്.
മഡഗാസ്കർ , അറേബ്യൻ ഉൾക്കടൽ, ഇന്ത്യൻ തീരങ്ങൾ, ഫിലിപ്പൈൻസ് തുടങ്ങിയ തെക്കുകിഴക്കൻ ഏഷ്യൻ രാജ്യങ്ങൾ എന്നിവിടങ്ങളിൽ കൊഴുവ ധാരാളമായി വളരുന്നു.
പ്രായേണ സുതാര്യമായ ചുവപ്പുകലർന്ന തവിട്ടുനിറം.
വശങ്ങളിൽ വെള്ളിനിറത്തിൽ തിളങ്ങുന്ന വരകളുണ്ട്.
തലയ്ക്കും മുതുകിനുമിടയിൽ കറുത്തതോ ഇരുണ്ടതോ ആയ രാശികളോ പാടുകളോ ഇല്ല.
ആഫ്രിക്കയിലേയും ഏഷ്യയിലേയും ജനങ്ങൾ എണ്ണയിൽ പൊരിച്ചും കറിയായും കൊഴുവ ഭക്ഷിക്കുന്നു.
കൊഴുവ സംസ്കരിച്ച് തെക്കുകിഴക്കൻ ഏഷ്യൻ രാജ്യങ്ങളിൽ മത്സ്യച്ചാറും (Fish sauce) അച്ചാറും (Fish Pickle) നിർമ്മിക്കുന്നുണ്ട്.
തെക്കൻശാന്തസമുദ്രദ്വീപുകളിലും ലക്ഷദ്വീപിലും ട്യൂണ / ചൂര മത്സ്യബന്ധനത്തിനു് ചൂണ്ടലിൽ ഇരയായി കൊഴുവ ഉപയോഗിക്കപ്പെടുന്നു.
അവലംബം ↑ Sommer, C., W. Schneider and J.-M.
Poutiers 1996 FAO species identification field guide for fishery purposes.
The living marine resources of Somalia.
376 p. ↑ Whitehead, P.J.P., G.J. Nelson and T. Wongratana 1988 FAO species catalogue.
Clupeoid fishes of the world (Suborder Clupeoidei).
An annotated and illustrated catalogue of the herrings, sardines, pilchards, sprats, shads, anchovies and wolf-herrings.
Part 2 - Engraulididae.
125(7/2):305-579 ↑ Westenberg, J. 1981 Fishery products of Indochina.
A compilation of literature up to the Japanese invasion.
Indo-Pacific Fish.
Cum.
2nd Meet.
, 23:125-150 പുറംകണ്ണികൾ
fishbase.org
കൊവ്ലൂൺ പാറ ഇംഗ്ലീഷ് വിലാസം https://ml.wikipedia.org/wiki/Kowloon_Rock കൊവ്ലൂൺ പാറ കൊവ്ലൂൺ പാറ ഭൂപടത്തിൽ
ഹോങ് കോങിലെ കൊവ്ലൂൺ ബേയിലുള്ള ഒരു ദ്വീപാണ് കൊവ്ലൂൺ റോക്ക് .
കൊവ്ലൂണിലെ കായ്-തക് എയർപോർട്ടിന്റെ റണ്വേയുടെ അടുത്താണ് കൊവ്ലൂൺ റോക്ക് സ്ഥിതി ചെയ്യുന്നത്.
കൊവ്ലൂൺ സിറ്റി ഡിസ്ട്രിക്റ്റിന്റെ ഭാഗമാണ് ഈ ചെറുദ്വീപ്.
തോ-ക്വാ-കാൻ ടൈഫൂൺ ഷെൽടറിനു കീഴിലാണ് കൊവ്ലൂൺ പാറയിപ്പോൾ.
പുറത്തേക്കുള്ള കണ്ണികൾ Wikimedia Commons has media related to Kowloon Rock .
കൊവ്ലൂൺ പാറയുടെ പൈതൃകം Archived 2016-03-04 at the Wayback Machine .
കൊവ്ലൂൺ പാറയുടെ ചിത്രങ്ങൾ Archived 2020-09-26 at the Wayback Machine .
കൊവ്വൽപള്ളി ഇംഗ്ലീഷ് വിലാസം https://ml.wikipedia.org/wiki/Kovvalpalli കൊവ്വൽപള്ളി അപരനാമം: കൊവ്വൽപള്ളി കൊവ്വൽപള്ളി 12°18′04″N 75°05′55″E ﻿ / ﻿ 12.301°N 75.0985°E ﻿ / 12.301; 75.0985 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് ഭരണസ്ഥാപനം(ങ്ങൾ) കാഞ്ഞങ്ങാട് നഗരസഭ ക ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 671315 ++467 സമയമേഖല UTC +5:30 പ്രധാന ആകർഷണങ്ങൾ കൂവ്വൽ
കാസറഗോഡ് ജില്ലയിലെ ഹോസ്ദുർഗ് താലൂക്കിലെ കാഞ്ഞങ്ങാട് നഗരസഭയിലെ ഒരു സ്ഥലമാണു് കൊവ്വൽപള്ളി .
കാഞ്ഞങ്ങാട് നഗരസഭയിലെ 16, 17 വാർഡുകൾ ഉൾപ്പെടുന്ന ‌പ്രദേശമാണിത്.
ദേശീയപാത-17 -നെ കാഞ്ഞങ്ങാടു് നഗരമായി തെക്കു് ഭാഗത്തുനിന്നും ബന്ധിക്കുന്ന പാത കൊവ്വൽപള്ളിയിലൂടെ കടന്നുപോകുന്നു.
നഗരകന്ദ്രമായ കോട്ടച്ചേരി നിന്നും മൂന്നു കിലോമീറ്ററോളം തെക്കു് വശത്താണു് ഇതു് സ്ഥിതിചെയ്യുന്നതു്.
പ്രധാനപാതയുടെ അരികിൽ സ്ഥിതിചെയ്യുന്ന ഒരു മുസ്ലീംപള്ളിയുടെ പേരിൽ നിന്നുമാണു്,കൊവ്വൽപള്ളി എന്നപേരു് ലഭിച്ചതു്.
ഇവിടെ സ്ഥിതി ചെയ്യുന്ന  മറ്റു മിക്ക കേരളഗ്രാമങ്ങളെ പോലെ ഹിന്ദു മുസ്ലീം സമുദായക്കാർ മതമൈത്രിയോടെ ജീവിക്കുന്ന ഒരു പ്രദേശമാണു്.
പ്രധാനപാതയുടെ പടിഞ്ഞാറു് 1980-വരെ നീണ്ടുപരന്നു കിടന്നിരുന്ന വയലുകളായിരുന്നു.
ഈ വയൽ പ്രദേശം പൊതുവേ, കൊവ്വൽ എന്നാണു് അറിയപ്പെട്ടിരുന്നതു്.
പുഴി പ്രദേശമായ ഇവിടത്തെ വയലുകളൊക്കെ നികത്തി ഇപ്പോൾ (2010) ധാരാളം കുടുംബങ്ങൾ വസിക്കുന്നുണു്.
മഴക്കാലത്തു് വെള്ളം നിറഞ്ഞുനിൽക്കുന്ന പ്രദേശങ്ങളായിരുന്ന ഇവിടെ മണ്ണിട്ടു നികത്തിയതിനാൽ വെള്ളം ഒഴുകിപോകാൻ സാധിക്കാത്തതു് ഒരു പ്രധാന പ്രശ്നമായി മാറിയിട്ടുണു്.
മുമ്പു് ഇവിടെ ഒരുവിള നെല്ലു് കൃഷിചെയ്തിരുന്നു.
ബാക്കി സമയങ്ങളിൽ മധുരകിഴങ്ങും പച്ചക്കറിയും കൃഷി നടത്തിയിരുന്നു.
പുഴി പ്രദേശമായ ഇവിടെ വേനൽക്കാലത്തു് കൃഷിക്കു് വേണ്ടുന്ന വെള്ളം കൂവ്വൽ എന്നറിയപ്പെടുന്ന കുഴികുഴിച്ചാണു് എടുത്തിരുന്നതു്.
കടലിനു് സമീപത്തുള്ള താഴ്ന്നപ്രദേശമായതിനാൽ എതു് വേനൽക്കാലത്തും ഒന്നു്-രണ്ടു് മീറ്റർ അഴത്തിൽ ഇവിടെ വെള്ളം കിട്ടും.
മുമ്പു് കടലിരുന്ന പ്രദേശമായിരുന്നതിലായിരിക്കണം, ഇവിടെ കൂവ്വലും, കിണരും കുഴിക്കുമ്പോൾ ഉച്ചൂളികളും ശംഖുമൊക്കെ ലഭിക്കുമായിരുന്നു.
പ്രധാനപാതയുടെ കിഴക്കു് വശം, അല്പം കൂടി ഉയർന്ന കട്ടിമണ്ണുള്ള പ്രദേശമാണു്.
തീയ്യ, മുസ്ലീം സമുദായക്കാർ തിങ്ങി വസിക്കുന്നു.
അതിരുകൾ കിഴക്ക് : ആറങ്ങാടി പടിഞ്ഞാറ് : മുറിയനാവി തെക്ക് : തെക്ക് കാഞ്ഞങ്ങാട് വടക്ക് : അലാമിപ്പള്ളി
കൊഴുവ (കുടുംബം) ഇംഗ്ലീഷ് വിലാസം https://ml.wikipedia.org/wiki/Thryssa
Engraulidae എന്ന ഫാമലിയിലെ anchovies വരുന്ന ഒരു ജീനസ്സ് കുടുംബമാണ് കൊഴുവ (Thryssa).
ഇനങ്ങൾ Thryssa adelae ( Rutter , 1897) (Swatow thryssa) Thryssa aestuaria ( J. D. Ogilby , 1910) (Estuarine thryssa) Thryssa baelama ( Forsskål , 1775) (Baelama anchovy) Thryssa brevicauda T. R. Roberts , 1978 (Short-tail thryssa) Thryssa chefuensis ( Günther , 1874) (Chefoo thryssa) Thryssa dayi Wongratana , 1983 (Day's thryssa) Thryssa dussumieri ( Valenciennes , 1848) (Dussumier's thryssa) Thryssa encrasicholoides ( Bleeker , 1852) (False baelama anchovy) Thryssa gautamiensis Babu Rao, 1971 (Gautama thryssa) Thryssa hamiltonii J. E. Gray , 1835 (Hamilton's thryssa) Thryssa kammalensis ( Bleeker , 1849) (Kammal thryssa) Thryssa kammalensoides Wongratana , 1983 (Godavari thryssa) Thryssa malabarica ( Bloch , 1795) (Malabar thryssa) Thryssa marasriae Wongratana , 1987 (Marasri's thryssa) Thryssa mystax ( Bloch J. G. Schneider , 1801) (Moustached thryssa) Thryssa polybranchialis Wongratana , 1983 (Humphead thryssa) Thryssa purava ( F. Hamilton , 1822) (Oblique-jaw thryssa) Thryssa rastrosa T. R. Roberts , 1978 (Fly River thryssa) Thryssa scratchleyi ( E. P. Ramsay J. D. Ogilby , 1886) (Freshwater anchovy) Thryssa setirostris ( Broussonet , 1782) (Longjaw thryssa) Thryssa spinidens ( D. S. Jordan Seale , 1925) (Bengal thryssa) Thryssa stenosoma Wongratana , 1983 (Slender thryssa) Thryssa vitrirostris ( Gilchrist W. W. Thompson , 1908) (Orangemouth anchovy) Thryssa whiteheadi Wongratana , 1983 (Whitehead's thryssa) അവലംബം Froese, Rainer and Pauly, Daniel, eds.
Species of Thryssa in FishBase .
കൊഴുവനാൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kozhuvanal_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ളാലം ബ്ളോക്കിൽ മീനച്ചിൽ, പുലിയന്നൂർ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 21.13 ചതുരശ്ര കിലോമീറ്റർ വിസ്തീർണ്ണമുള്ള കൊഴുവനാൽ ഗ്രാമപഞ്ചായത്ത് .
അതിരുകൾ തെക്ക്‌ - അകലക്കുന്നം പഞ്ചായത്ത് വടക്ക് - മുത്തോലി പഞ്ചായത്ത് കിഴക്ക് - മീനച്ചിൽ പഞ്ചായത്ത് പടിഞ്ഞാറ് - അകലക്കുന്നം, കിടങ്ങൂർ പഞ്ചായത്തുകൾ വാർഡുകൾ
കൊഴുവനാൽ ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് ചേർപ്പുങ്കൽ കെഴുവംകുളം ഈസ്റ്റ് മേവിട ഈസ്റ്റ് മേവിട വെസ്റ്റ് മേവിട മൂലേത്തുണ്ടി തോടനാൽ ഈസ്റ്റ് തോടനാൽ വെസ്റ്റ് മനക്കുന്ന് തോക്കാട് കൊഴുവനാൽ ടൗൺ കൊഴുവനാൽ നോർത്ത് കെഴുവംകുളം വെസ്റ്റ് സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ളാലം വിസ്തീര്ണ്ണം 21.13 ചതുരശ്ര കിലോമീറ്റർ ജനസംഖ്യ 12,550 പുരുഷന്മാർ 6092 സ്ത്രീകൾ 6458 ജനസാന്ദ്രത 594 സ്ത്രീ : പുരുഷ അനുപാതം 1060 സാക്ഷരത 96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kozhuvanalpanchayat/ Archived 2016-11-07 at the Wayback Machine .
കൊവാസ്ജി ജഹാംഗീർ ഹാൾ കൊവാസ്ജി ജഹാംഗീർ ഹാൾ, 2018
ദക്ഷിണ മുംബൈയിലെ കൊളാബയിൽ സ്ഥിതി ചെയ്യുന്ന ആധുനിക കലയുടെ ഒരു സംഗ്രഹാലയമാണ് കൊവാസ്ജി ജഹാംഗീർ ഹാൾ .
നാഷണൽ ഗാലറി ഓഫ് മോഡേൺ ആർട്ട് ഇവിടെ പ്രവർത്തിക്കുന്നു.
ചരിത്രം സർ കൊവാസ്ജി ജഹാംഗീർ റെഡിമണിയുടെ അർദ്ധകായപ്രതിമ, കൊവാസ്ജി ജഹാംഗീർ ഹാൾ
ജോർജ് വിറ്ററ്റ് എന്ന ആർക്കിടെക്റ്റ് പണികഴിപ്പിച്ച കൊവാസ്ജി ജഹാംഗീർ ഹാൾ, ഇൻസ്റ്റിറ്റ്യൂട്ട് ഓഫ് സയൻസിന്റെ ഭാഗമായിരുന്നു 1911-ൽ ആരംഭിച്ച നിർമ്മാണം പൂർത്തീകരിച്ചത് 1920-ലാണ് .
ഈ സ്ഥാപനത്തിനായി 400,000 രൂപ സംഭാവന നൽകിയ സർ കൊവാസ്ജി ജഹാംഗീറിന്റെ പേരിലാണ് ഈ കെട്ടിടം അറിയപ്പെടുന്നത്.
വിവിധ സാംസ്കാരികപരിപാടികളുടെ വേദിയായിരുന്ന ഈ ഹാൾ 1984-ൽ മഹാരാഷ്ട്ര സർക്കാർ കേന്ദ്രസർക്കാരിന് 30 വർഷ്ഷത്തെ ലീസിന് നൽകി.
1996 ൽ ഇത് ആധുനിക കലയുടെ മ്യൂസിയമായി മാറി.
33,000,000 രൂപ ചിലവിൽ 20,000 ചതുരശ്ര അടി പ്രദർശന മേഖല രൂപവത്കരിച്ചു.
ഇന്ന് ഈ മ്യൂസിയത്തിന്റെ ഭരണച്ചുമതല നാഷണൽ ഗാലറി ഓഫ് മോഡേൺ ആർട്ട് (എൻ.ജി.എം.എ) എന്ന സ്ഥാപനത്തിനാണ്.
നവീകരണം ഉൾഭാഗത്തെ ആട്രിയം
ഒരു സംരക്ഷിത പൈതൃകഘടന ആയതിനാൽ കെട്ടിടത്തിന്റെ ബാഹ്യ രൂപമോ, ഘടനാപരമായ മാറ്റങ്ങളോ ഇതിൽ വരുത്താനാകില്ല.
കരിങ്കൽ തറയുള്ള യഥാർത്ഥ കെട്ടിടത്തിനുള്ളിൽ രണ്ട് അടി അകലം വിട്ട് പുതിയ പുതിയ മാർബിൾ തറ സ്ഥാപിച്ച് നിർമ്മാണം നടത്തിയാണ് റോമി ഖോസ്ല എന്ന ആർക്കിടെക്റ്റ് ഈ കെട്ടിടം നവീകരിച്ചത്.
ഉൾഭാഗത്തെ ഘടനയിൽ പൂർണ്ണമായും മാറ്റം വരുത്തി നാല് സ്പ്ലിറ്റ്-ലെവൽ ഗ്യാലറികൾ, സെമിനാർ ഹാൾ, ദൃശ്യ-ശ്രാവ്യ പ്രദർശനങ്ങൾക്കുള്ള സ്ഥലം, ഒരു പുസ്തക പ്രദർശനശാല ഒരു ലഘുഭക്ഷണശാല എന്നിവയ്ക്കുള്ള സൗകര്യമൊരുക്കി.
മഹേന്ദ്ര രാജ് എന്ന എഞ്ചിനീയർ ഇതിൽ മുഖ്യപങ്ക് വഹിച്ചു .
മ്യൂസിയത്തിലെ ഒരു ഭാഗത്ത് എൻ.ജി.എം.എ. യുടെ ശാശ്വത ശേഖരത്തിലുള്ള സൃഷ്ടികൾ പ്രദർശിപ്പിച്ചിരുന്നു.
എന്നാൽ ഇന്ന് താൽക്കാലിക പ്രദർശനങ്ങൾ മാത്രമാണ് ഇവിടെ സംഘടിപ്പിക്കപ്പെടുന്നത്.
സന്ദർശകരുടെ ബാഗുകൾ സൂക്ഷിക്കുവാനായി ഒരു ലോക്കർ സംവിധാനം ഇവിടെ ഒരുക്കിയിട്ടുണ്ട്.
കൊവുന്തല
കണ്ണൂർ ജില്ലയിലെ മലപ്പട്ടം പഞ്ചായത്തിലെ ഒരു വാർഡ്.
ഒണക്ക്കണ്ടം പൂഴിക്കടവ് ഇവിടെ സ്ഥിതി ചെയ്യുന്നു.
മലപ്പട്ടം സെന്ററിൽ നിന്നും മയ്യിൽ റുട്ടിൽ ആണ് കൊവുന്തല സ്ഥിതി ചെയ്യുന്നത്.
അഴീക്കോടൻ സ്മാരക വായനശാല ഗ്രന്ഥാലയം കൊവുന്തലയിൽ സജീവമായി പ്രവർത്തിക്കുന്ന ഒരു സാംസ്കാരിക സ്ഥാപനമാണ്.
കൂടാതെ ഒരു അംഗൻവാടിയും ഇവിടെ പ്രവർത്തിക്കുന്നു.
കൊഴുപ്പ് ഇംഗ്ലീഷ് വിലാസം https://ml.wikipedia.org/wiki/Fat
' കൊഴുപ്പു് എന്ന് പറയുന്നത് വെള്ളത്തിൽ ലയിക്കാത്തതും എന്നാൽ ഓർഗാനിക് ലായിനികളിൽ ലയിക്കുന്നതുമായ ചില പദാർത്ഥങ്ങളാണ്‌.
( ഇംഗ്ലീഷ് :Fat) സസ്യങ്ങളും ജീവികളും കൊഴുപ്പുകൾ നിർമ്മിക്കുന്നു.
വിവിധതരം കൊഴുപ്പുകൾ ഉണ്ട്.
കോശ ഭിത്തിതന്നെ നിർമ്മിച്ചിരിക്കുന്നത് ഒരു തരം കൊഴുപ്പ് ഉപയോഗിച്ചാണ്‌ (ഫോസ്ഫോ ലിപിഡുകൾ).
ഘടനാപരമായി കൊഴുപ്പുകൾ ഗ്ലിസറോളിന്റേയും കൊഴുപ്പ് അമളത്തിന്റേയും (fatty acid) എസ്റ്ററുകൾ ആണ്‌.
എണ്ണകളും കൊഴുപ്പുകൾ തന്നെ.
എന്നാൽ പലതരം കൊഴുപ്പുകൾ പല താപനിലയിൽ ഖരമായും ദ്രാവകമായും കാണപ്പെടാം.
അതിനാൽ സാധാരണ ഊഷ്മാവിൽ ദ്രാവകമായവയെ പൊതുവെ എണ്ണകൾ എന്നും ഖരമായിരിക്കുന്നവയെ കൊഴുപ്പുകൾ എന്നും പറയുന്നു.
കൊഴുപ്പ് ശരീരത്തിനാവശ്യമായ ഊർജ്ജം നൽകുന്നു.
ഇത് കോശങ്ങളുടെ സുപ്രധാന ഘടകവുമാണ്.
രാസഘടന വിവിധ ഫാറ്റി അമ്ലങ്ങൾ ഗ്ലിസറോൾ തന്മാത്ര, ചുവന്നത് ഓക്സിജൻ ആറ്റം, കറുത്തത് കാർബൺ,വെളുത്തത് ഹൈഡ്രജൻ ട്രൈഗ്ലിസറൈഡ് തന്മാത്രയുടെ രൂപം
പലതരം കൊഴുപ്പുകൾ ഉണ്ട്.
എല്ലാം ചെറിയ തോതിലുള്ള രാസഘടനയിലെ വ്യത്യാസമുള്ളവയാണ് എങ്കിലും അടിസ്ഥാനപരമായി ഒന്നു തന്നെയാണ്‌.
മൂന്ന് ഫാറ്റി അമ്ല തന്മാത്രകൾ എസ്റ്ററീകരണം നടന്ന് ഒരു ഗ്ലിസറോൾ തന്മാത്രയിൽ ഒന്നിക്കുമ്പോഴാണ്‌ ഒരു ട്രൈഗ്ലിസറൈഡ് തന്മാത്ര ഉണ്ടാവുന്നത്.
ഇതാണ്‌ മൂല കൊഴുപ്പ്.
മൂന്ന് ഫാറ്റി അമ്ലങ്ങൾ ഏതു വേണമെങ്കിലും ആവാം അതിനനുസരിച്ച് വിവിധ തരം കൊഴുപ്പുകൾ രൂപം കൊള്ളുന്നു.
തരം തിരിവ് അൺസാച്ചുറേറ്റഡ് കൊഴുപ്പുകൾ സാച്ചുറേറ്റഡ് കൊഴുപ്പുകൾ
പാൽ , വെണ്ണ, പാൽക്കട്ടി, പന്നിയിറച്ചി, മാട്ടിറച്ചി, മുട്ട മുതലായവയിലൊക്കെ അടങ്ങിയിരിക്കുന്ന കൊഴുപ്പ് സാച്ചുറെറ്റഡ് ആണ്.
മീൻ, കോഴിയിറച്ചി, സൂര്യകാന്തി എണ്ണ, സോയ, മുതലായവയിലൊക്കെ അടങ്ങിരിക്കുന്നത് അൺ സാച്ചുറേറ്റഡ് കൊഴുപ്പുകൾ ആണ്.
സാച്ചുറേറ്റഡ് കൊഴുപ്പുകൾ വളരെ കൂടുതൽ കഴിച്ചാൽ രക്തത്തിൽ കൊളസ്ട്രോളിന്റെ അംശം കൂടുകയും ഹൃദ്രോഗ സാദ്ധ്യത വർദ്ദിപ്പിക്കുകയും ചെയ്യുന്നു.
ആരോഗ്യം നിലനിർത്താൻ കൊഴുപ്പിന്റെ അംശം പൊതുവെ കുറയ്ക്കുകയും, കഴിക്കുന്ന കൊഴുപ്പിൽ അൺ സാച്ചറേറ്റഡ് കൊഴുപ്പിന്റെ അളവ് വർദ്ധിപ്പിക്കുകയും ചെയ്യണം.
അവലംബം ↑ {{ cite book }} : Cite has empty unknown parameter: | chapterurl= ( help ) കുറിപ്പുകൾ
കൊഴുപ്പ് ദ്വയപാളി ഫോസ്ഫൈറ്റിഡൈൽ കൊളൈൻ കൊണ്ട് നിർമ്മിതമായ ഒരു ദ്രാവക കൊഴുപ്പ് ദ്വയപാളിയുടെ പരിഛേദം ഫോസ്ഫോലിപിഡിന്റെ ദ്രാവകാവസ്ഥയിലെ മൂന്ന് പ്ധാന ഘടനകൾ ആയ ലിപോസോം, മിസെല്ലി, ദ്വയപാളി എന്നിവ
കൊഴുപ്പ് ദ്വയപാളി അഥവാ ലിപിഡ് ബൈലെയർ ( ഫോസ്ഫോലിപിഡ് ബൈലെയർ ) എന്നത് വളരെ മൃദുവായ ഒരു പോളാർ സ്തരം (ധ്രുവസ്ഥസ്തരം) ആണ്.
കൊഴുപ്പ് തന്മാത്ര കളുടെ രണ്ട് പാളികൾ കൊണ്ടാണ് ഇത് നിർമ്മിക്കപ്പെട്ടിരിക്കുന്നത്.
ഈ പാളികൾ കോശങ്ങൾക്കുചുറ്റും പരന്ന് ഒരു തുടർച്ചയുള്ള പ്രതിബന്ധമായി വർത്തിക്കുന്നു.
മിക്ക ജീവജാലങ്ങളുടെയും പല വൈറസുകളുടെയും കോശസ്തരങ്ങൾ  കൊഴുപ്പ് ദ്വയപാളി  കൊണ്ടാണ് നിർമ്മിക്കപ്പെട്ടിട്ടുള്ളത്.
ഈ സ്തരമാണ് കോശാംഗങ്ങളെയും അണുകേന്ദ്രത്തെയും പൊതിഞ്ഞിരിക്കുന്നത്.
അയോണുകളെയും മാംസ്യകണങ്ങളെയും അനിവാര്യമായ ഇടങ്ങളിൽ നിലനിർത്തുന്നതും അനാവശ്യസ്ഥലത്ത് വ്യാപിക്കുന്നത് തടയുന്നതും ഈ പാളിയാണ്.
നാനോ മീറ്ററുകളിലാണ് ഇതിന്റെ വീതിയുടെ പരിമാണമെങ്കിലും ജലത്തിൽ ലയിക്കുന്ന കണികകൾക്ക് (ഹൈഡ്രോഫിലിക്ക്) ഇതിലൂടെ കടന്നുപോകുക സാധ്യമല്ല.
കോശാന്തർഭാഗത്തെ ലവണ ഗാഢത , പി. എച്ച് മൂല്ലയം എന്നിവ ക്രമീകരിക്കുന്നതിന് അയോണുകൾ പമ്പ് ചെയ്യുന്നതിന് ഈ പാളികൾക്കിടയിലെ അയോൺ പമ്പുകൾ സഹായിക്കുന്നു.
ജൈവിക ദ്വയപാളികൾ ഉഭയലയിത ഫോസ്ഫോലിപിഡുകളാലാണ്  സാധാരണ നിർമ്മിക്കപ്പെട്ടിരിക്കുന്നത്.
ഇത്തരം ഫോസ്ഫോലിപിഡുകൾക്ക് ജലത്തിൽ ലയിക്കുന്ന (ഹൈഡ്രോഫിലിക്ക്) ശീർഷവും ജല ത്തിൽ ലയിക്കാത്ത (ഹൈഡ്രോഫോബിക്ക്), ദ്വയഫാറ്റി ആസിഡ് വാൽഭാഗവും ഉണ്ടായിരിക്കും.
പ്രത്യേകതരം  ശീർഷങ്ങളുള്ള ഫോസ്ഫോലിപിഡുകൾക്ക് ദ്വയപാളിയുടെ ഉപരിതല രസതന്ത്രത്തെ സ്വാധീനിക്കാൻ കഴിയും.
ഇതുപോലെ വാൽഭാഗത്തിനും സ്തരസവിശേഷതകളെ സ്വാധീനിക്കാൻ കഴിയും.
ഉദാഹരണത്തിന്, ദ്വയപാളിയുടെ ഫേസ്  (ദശ) നിർണ്ണയം.
താഴ്ന്ന താപനില യിൽ ഖര -ജെൽ ദശയിലും ഉയർന്ന താപനിലയിൽ ദ്രാവക ദശയിലും അയിമാറാൻ ഇതിനുള്ള കഴിവിനെ സ്വാധീനിക്കുന്നത് വാൽഭാഗത്തിന്റെ രസതന്ത്രമാണ്.
ദ്വയപാളികൾക്കിടയിലെ കൊഴുപ്പിന്റെ അടുക്കിവെയ്ക്കൽ പാളികളുടെ യാന്ത്രികപ്രത്യേകതകളെ (ഉദാഹരണത്തിന്, പരത്തുന്നതിനോടും വളയ്ക്കുന്നതിനോടുമുള്ള പ്രതിരോധം) സ്വാധീനിക്കും.
ഈ പ്രത്യേകതകളിൽ മിക്കതും പരീക്ഷണശാലയിൽ നിർമ്മിത മോ‍ഡലുകൾ ഉപയോഗിച്ച് പഠനവിധേയമാക്കിക്കൊണ്ടിരിക്കുന്നവയാണ്.
ഇത്തരം മോഡലുകളാൽ നിർമ്മിതമായ വെസിക്കിളുകൾ ക്ലിനിക്കൽ ഔഷധവിരതണത്തിന് (ഡ്രഗ് ഡെലിവറി) ഉപയോഗപ്പെടുത്തുന്നു.
ജൈവിക സ്തരങ്ങൾ ഫോസ്ഫോലിപിഡുകൾ കൂടാതെ മറ്റനേകം കണികകൾ കൊണ്ട് നിർമ്മിതമായവയാണ്.
ജന്തുകോശങ്ങളിലെ കൊളസ്ട്രോൾ ഇതിനുദാഹരണമാണ്.
ഇത് ദ്വയപാളിയുടെ ദൃഢത വർദ്ധിപ്പിക്കുകയും പ്രവേശ്യത കുറയ്ക്കുകയും ചെയ്യുന്നു.
ചില അവിഭക്തസ്തരപ്രോട്ടീനുകളുടെ പ്രവർത്തനത്തെയും കൊളസ്ട്രോൾ നിയന്ത്രിക്കുന്നു.
അവിഭക്തസ്തരപ്രോട്ടീനുകൾ പ്രവർത്തിക്കുന്നത് കൊഴുപ്പ് ദ്വയപാളിയുമായി ഉൾച്ചേർന്നിരിക്കുമ്പോഴാണ്.
ഈ ഉൾച്ചേരലിന്റെ ദൃഢത വർധിപ്പിക്കാൻ വാർഷിക കൊഴുപ്പ് ഷെല്ലുകൾ (annular lipid shell) സഹായിക്കുന്നു.
ദ്വയപാളികളാണ് കോശത്തിന്റെയും കോശാംഗങ്ങളുടെയും അതിര്ത്തി നിർണ്ണയിക്കുന്നത് എന്നതിനാൽ കോശാന്തർഭാഗത്തും കോശങ്ങൾക്കിടയിലും ഉള്ള വിവരവിനിമയത്തിൽ ഈ സ്തരപ്രോട്ടീനുകൾ പങ്ക് വഹുക്കുന്നു.
രണ്ട് ദ്വയപാളികളുടെ കൂടിച്ചേരലിൽ ചില പ്രത്യേക സ്തരപ്രോട്ടീനുകൾ പങ്കെടുക്കുന്നു.
ഈ കൂടിച്ചേരൽ രണ്ട് വ്യതസ്ത വ്യൂഹങ്ങളുടെ സംയോജനം സാധ്യമാക്കുന്നു.
അണ്ഢത്തിന്റെയും ബീജത്തിന്റെയും സംയോജനം, കോശത്തിലേക്കുള്ള വൈറസിന്റെ പ്രവേശനം എന്നിവ ഇതിന് ഉദാഹരണങ്ങളാണ്.
കൊഴുപ്പ് ദ്വയപാളികൾ മൃദുലവും സാധാരണ മൈക്രോസ്കോപ്പുകളാൽ അദൃശ്യവും ആയതിനാൽ ഇവയെക്കുറിച്ചുള്ള പഠനം വെല്ലുവിളികൾ നിറഞ്ഞതാണ്.
ഇലക്ട്രോൺ മൈക്രോസ്കോപ്പി (EM), ആറ്റോമികബല  മൈക്രോസ്കോപ്പി (AFM) തുടങ്ങിയ നൂതന സങ്കേതങ്ങൾ ഉപയോഗപ്പെടുത്തിയാണ് ഇവയെക്കുറിച്ച് പഠനങ്ങൾ നടക്കുന്നത്.
മാതൃക സിസ്റ്റങ്ങൾ
കൊഴുപ്പ് ദ്വയപാളികൾ പരീക്ഷണശാലകളിൽ കൃത്രിമമായി നിർമ്മിക്കുക സാധ്യമാണ്.